dybdemåler
Store norske leksikon,Teknologi og industri,Transport,Navigasjon
Dybdemåler er utstyr for å måle vanndyp i hav og innsjøer, samt måle vanndybden i forbindelse med dykking og undervannsarbeider.
Fra skip ble de første dybdemålingene/opploddingene av kystfarvann og innsjøer utført med et enkelt håndholdt lodd festet til en loddline, gjerne en ståltråd med metermerker. I nyere tid brukes utelukkende forskjellige former for ekkolodd. Dybdemåler til bruk i kartlegging av havbunn og innsjøbunn kalles også batymeter.Under dykking og forskjellige former for undervannsarbeid benyttes trykkbaserte dybdesensorer hvor det målte vanntrykket er direkte avhengig av dybden. Les mer i Store norske leksikon lodd ekkolodd dykking batymeter